stanford-oval/wikipedia huggingface dataset:
ลิงแมงมุม
การจำแนกอนุกรมวิธาน

ชื่อสกุลAtelesมาจากภาษากรีกโบราณ มาจากคำ ἀτέλεια (atéleia), แปลว่า "ไม่สมบูรณ์, บกพร่อง"
สกุล Ateles : ลิงแมงมุม
ลิงแมงมุมหน้าแดง, Ateles paniscus
ลิงแมงมุมหน้าขาว, Ateles belzebuth
ลิงแมงมุมเปรู, Ateles chamek
ลิงแมงมุมสีน้ำตาล, Ateles hybridus
ลิงแมงมุมแก้มขาว, Ateles marginatus
ลิงแมงมุมหัวดำ, Ateles fusciceps
ลิงแมงมุมหัวสีน้ำตาล, Ateles fusciceps fusciceps
ลิงแมงมุมโคลอมเบีย, Ateles fusciceps rufiventris
ลิงแมงมุมจิออฟฟรอย, Ateles geoffroyi
ลิงแมงมุมคลุม Ateles geoffroyi grisescens
ลิงแมงมุมยูคาทาน, Ateles geoffroyi yucatanensis
ลิงแมงมุมเม็กซิกัน, Ateles geoffroyi vellerosus
ลิงแมงมุมนิการากัว, Ateles geoffroyi geoffroyi
ลิงแมงมุมฉูดฉาด, Ateles geoffroyi ornatus
สกุล Brachyteles: muriquis (ลิงแมงมุมขน)
สกุล Lagothrix: ลิงขน
สกุล Oreonax: ลิงขนหางเหลือง
ละอองฟอง

| ละอองฟอง |
| --- | --- |
ละอองฟองในปี พ.ศ. 2557 ที่เวรี่ทีวี
ข้อมูลพื้นฐาน
รู้จักในชื่อ: นักออกแบบดนตรีสีสวย Graphic Music Designer
ที่เกิด:  กรุงเทพมหานคร ประเทศไทย
แนวเพลง: ป็อป
ช่วงปี: พ.ศ. 2537 - ปัจจุบัน
ค่ายเพลง: ร่องเสียงลำไย (พ.ศ. 2537–2539) สไปซีดิสก์ (พ.ศ. 2548–ปัจจุบัน)

สมาชิก: กรกมล ชัยวัฒนเมธิน (ร้องนำ)  ตนุภพ โนทยานนท์ (กีต้าร์) พงศ์จักร พิษฐานพร (เบส)
อดีตสมาชิก: วิสาห์ อัทธเสรี (พ.ศ. 2537–2539) วิชญ วัฒนศัพท์ (พ.ศ. 2537–2539) ดนพ ศรีขาว (พ.ศ. 2537–2539)

เว็บไซต์: facebook.com/laongfongband
ละอองฟอง (อังกฤษ: La Ong Fong) เป็นวงดนตรีของไทยที่แนวเพลงได้รับอิทธิพลจากเพลงแนวสวีดิชป็อป มีจุดเด่นที่ดนตรีที่สดใสที่เป็นการผสมผสานระหว่าง แจ๊ส ป็อป และร็อก และเสียงร้องที่ใสของนักร้อง
สมาชิก

กรกมล ชัยวัฒนเมธิน (ออน) - ร้องนำ - เภสัชกร
พงศ์จักร พิษฐานพร (เอ๊ะ) - เบส/ร้อง - นอกจากเป็น นักดนตรี นักเขียนเพลง ยังเป็นนักออกแบบ มัณฑนากร นักเขียนบทความในคอลัมน์หนังสือหลายเล่ม เป็นเจ้าของรีสอร์ท เดอะ ปูคา บูติค รีสอร์ท ที่เชียงใหม่ และเป็น ผู้อำนวยการด้านเพลงและครูใหญ่ ให้กับสมาชิกวง BNK48
ตนุภพ โนทยานนท์ (แมน) - กีตาร์ - นอกจากเป็น นักดนตรี นักเขียนเพลง ยังเป็น มัณฑนากรอิสระ และเป็น ผู้อำนวยการร่วมด้านเพลงและครูสอนร้องเพลง ให้กับสมาชิกวง BNK48
วิสาห์ อัทธเสรี (ชมพู่) - ร้องนำ - เคยออกผลงานเดี่ยวในปี พ.ศ. 2542 ในชื่อ Visa สังกัดจีนี่ เรคคอร์ดส ปัจจุบันศึกษาปริญญาเอกสาขาสถาปัตยกรรมศาสตร์ ที่สหรัฐอเมริกา และมีครอบครัว
วิชญ วัฒนศัพท์ (โหน่ง) - คีย์บอร์ด - ปัจจุบันเปิดค่ายเพลงและมีผลงานในนาม เดอะ โฟโต้ สติกเกอร์ แมชีน และยังเป็นอดีตสมาชิกวง ทีโบน ตำแหน่งคีย์บอร์ด
ดนพ ศรีขาว (ฟลุ๊ค) - กลอง - ปัจจุบันเป็นสมาชิกวง ทีฟอร์ทรี สังกัด จีนี่ เรคคอร์ดส
ผลงาน > Volume 1

สังกัด ร่องเสียงลำใย (2539)
แนวเพลงเป็นการผสมผสานระหว่างดนตรี Jazz Pop และ Rock ใน Sound ดนตรีในยุค 60 ซึ่งได้รับอิทธิพลมาจาก The Cardigans ซึ่งเป็นวง Swedish pop
วัน
ลา
ขอบฟ้า
เรา
รัก
คืน
ลม
มนต์
พัก
ฝัน
วัน Acoustic Version (Bonus Track)
ผลงาน > EP Volume 2

ไม่มีสังกัด (พ.ย. 2547)
ลอง
ฝากฟ้า
แมสเสจรัก
ลันลา...เมื่อได้พบเธอ
ผลงาน > Cozy Collection

สังกัด สไปซีดิสก์ (ก.ย. 2548)
ต่างใจเดียว
ฝากฟ้า
คิดถึง
ลันลา...เมื่อได้พบเธอ
แมสเสจรัก
คนบนฟ้า
เธอกับฉัน
เริงร่า
ดอกไม้ข้าง ๆ เธอ
ต่างใจเดียว (minus)
ลอง
ผลงาน > EP เหงาจนชิน

สังกัด สไปซีดิสก์ (พ.ย. 2550)
เหงาจนชิน
เธอจะเชื่อไหม
เธอกับฉัน (Demo Version)
ผลงาน > LOVE STORY

สังกัด สไปซีดิสก์ (2552)
สิ่งที่ไม่รู้
ผลงาน > TALES

สังกัด สไปซีดิสก์ (2552)
ขอบฟ้า แผ่นน้ำ ระยะทางระหว่างสองเรา
ผลงาน > Past Forward

สังกัด สไปซีดิสก์ (2553)
โดย ละอองฟอง ได้เลือกเพลงของคุณแจ้ ดนุพล แก้วกาญจน์ มาขับร้องใหม่ในรูปแบบของ ละอองฟอง เอง
ฝันลำเอียง
ผลงาน > Wind-up City

สังกัด สไปซีดิสก์ (2554)
So In Love
แอบชอบ
กอดเธอได้ไหม
อะไร
เหงาจนชิน
เมื่อไหร่จะเช้า
แค่ฝันก็พอ
รักเปิดเผย
รอ
ใครหนอ
เธอทั้งนั้น
ขอบคุณนะ
ผลงาน > OST เพลงประกอบภาพยนตร์ คุณนายโฮ M39

เพลง ง้อแง้ งอแง (2556)
บทเพลงที่บอกเล่าเรื่องราวของผู้หญิงคนนึงที่มีความ ง๊อง แง๊ง ถ่ายทอดออกมาได้สดใส ตามแบบฉบับ ละอองฟอง และยังมีท่าเต้นที่หลาย ๆ คน นำไป Cover
ผลงาน > Feel Romance Nagasaki

สังกัด สไปซีดิสก์ (2557) 
อัลบั้มวางจำหน่าย 29 สิงหาคม ประกอบด้วย เพลงแต่งใหม่ 2 เพลง ได้แก่
คิด / Miss แนวเพลงเพิ่มร็อกเล็กน้อย กล่าวถึง อยากมีใครสักคนอยู่ข้างๆ
ลืมได้แล้ว / Remind ร้องโดย เอ๊ะ กล่าวถึง รักที่ไม่ได้สมหวังทุกครั้ง แต่ต้องข้ามผ่านอดีตไปให้ได้
และ เพลงจากอัลบั้ม Wind-Up City นำมาแปลงเนื้อเป็นเวอร์ชันภาษาญี่ปุ่น 3 เพลง ได้แก่
แอบชอบ / Secret Admiring / อิมะซุงุ อะอิตะอิ / いますぐ あいたい
อะไร / What
รักเปิดเผย / Openly Love
งานพิเศษและผลงานร่วมกับศิลปินอื่น ๆ

คนอื่นอีกมากมาย - ต่างบ้าน ต่างคน บนเฉลียง ซึ่งเป็นการนำเพลงของวงเฉลียงมาทำใหม่ (2539)
เพลง เธอกับฉันและคนอื่น ๆ
FAT CODE อัลบั้มรวมศิลปินจาก แฟตเรดิโอ และ แฟตเฟสติวัล
FatCode แฟตโคตร - เพลง วัน  (2547)
FAT CODE 2 - เพลง ต่างใจเดียว  (2548)
FAT CODE 3 - เพลง บ้านของหัวใจ ร่วมกับ คัตโตะ ลิปตา และ เบน ชลาทิศ (2549)
Lucky Soul ใน EP Lucky Soul สังกัด สไปซีดิสก์ (2549)
เพลง Lips are unhappy (Thai version feat. La-Ong-Fong)
เพลง ลอง (Remix)
นายสะอาด - มนต์ชีพ ศิวะสินางกูร อัลบั้ม มนต์ชีพ สตูดิโอ สติวเด้นท์ I
เพลง สถาบันของคนอกหัก feat. ออน ละอองฟอง
สิงห์ Sqweez Animal อัลบั้ม Inversoul (2550)
เพลง ย้ำ feat. ออน ละอองฟอง
แสตมป์ อภิวัชร์ เอื้อถาวรสุข อัลบั้ม Million Ways To Write Part 1 สังกัด โซนี่มิวสิค (2551)
เพลง ร่ม STAMP feat. บอย ตรัย ภูมิรัตน์ , ออน กรกมล ชัยวัฒนเมธิน
Basket Band อัลบั้ม One One สังกัด จีนี่เรคคอร์ด (2554)
เพลง คนน่ารักมักใจร้าย 8 Bit version Feat. ออน ละอองฟอง
The Mousses The Moussses อัลบั้ม Twenty Something สังกัด จีนี่เรคคอร์ด (2554)
เพลง Tears and Travel Feat. ออน ละอองฟอง
RENDEZ-VOUS voyage อัลบั้มรวมเพลงสากลจาก J-Wave วางจำหน่ายในประเทศญี่ปุ่น (2555)
เพลง อะไร
Tattoo colour อัลบั้ม สัตย์จริง สังกัด Smallroom (2560)
เพลง เย็นไว้ก่อน
ห่างกันนิดหน่อย...พักนึง - คณะครู BNK48 x ละอองฟอง
เพลงประกอบซีรีส์ The Shipper จิ้นนายกลายเป็นฉัน
เพลง แคร์ไกลไกล
ผลการสำรวจความนิยม > 2548

เพลง ต่างใจเดียว ติดอันดับที่ 77 ของการจัดอันดับ The Fat 100 ประจำปี 2548 โดยเคยขึ้นสูงสุดที่อันดับ 17 ในการจัดอันดับประจำสัปดาห์ นอกจากนี้ยังเป็นเพลงอยู่ในชาร์ตของแฟตเรดิโอ ประจำปี พ.ศ. 2548 นานที่สุดเป็นอันดับ 3 คือ 29 สัปดาห์ คู่กับเพลง จอมยุทธ์ โดย พีทูวอร์ชิป
ผลการสำรวจความนิยม > 2554

เพลง อะไร ติดอันดับที่ 25 ของการจัดอันดับ The Fat 100 ประจำปี 2554 โดยเคยขึ้นสูงสุดที่อันดับ 3 ในการจัดอันดับประจำสัปดาห์
เพลง แอบชอบ ติดอันดับที่ 42 ของการจัดอันดับ The Fat 100 ประจำปี 2554 โดยเคยขึ้นสูงสุดที่อันดับ 2 ในการจัดอันดับประจำสัปดาห์
เพลง รักเปิดเผย ติดอันดับที่ 69 ของการจัดอันดับ The Fat 100 ประจำปี 2554 โดยเคยขึ้นสูงสุดที่อันดับ 11 ในการจัดอันดับประจำสัปดาห์
อัลบั้ม Wind-up City ได้รับการจัดอันดับเป็น 1 ใน 10 อัลบั้มแห่งปี ในการจัดอันดับของนิตยสาร Hamburger
เพลง อะไร ได้รับการจัดอันดับเป็น 1 ใน 10 เพลงฮิต ของคลื่นวิทยุ J-Wave คลื่นวิทยุชื่อดังของประเทศญี่ปุ่น
ผลการสำรวจความนิยม > 2555

ได้รับการเสนอชื่อเข้าชิงรางวัล You2play Awards 2011 สาขา Favorite Music Video จาก MV เพลง รักเปิดเผย
ได้รับการเสนอชื่อเข้าชิงรางวัล Seed Awards ครั้งที่ 7 สาขา ศิลปินกลุ่ม/คู่สุดซี้ดแห่งปี จากอัลบั้ม Wind-up City และ สาขา Music Video สุดซี้ดแห่งปี จาก MV เพลงรักเปิดเผย
ได้รับการเสนอชื่อเข้าชิงรางวัล Nine Entertain Awards 2011  สาขาศิลปินกลุ่มยอดเยี่ยมแห่งปี จากอัลบั้ม Wind-up City และ สาขาเพลงแห่งปี จากเพลง รักเปิดเผย
ได้รับการเสนอชื่อเข้าชิงรางวัล Cheeze Awards ครั้งที่ 2 บุคคลผู้เป็นแรงบันดาลใจในการแต่งตัวให้กับผู้อื่น สาขา Best MV Style Icon จาก MV เพลง แอบชอบ
ได้รับการเสนอชื่อเข้าชิงรางวัล Bang Awards 2012 สาขา ศิลปินสามัคคีชุมนุม
แหล่งข้อมูลอื่น

ละอองฟอง เก็บถาวร 2011-08-09 ที่ เวย์แบ็กแมชชีน
La-Ong-Fong Official Youtube Channel
La-Ong-Fong Official Fanpage
La-Ong-Fong on Twitter
Spicydisc
IG เอ๊ะ ละอองฟอง
IG แมน ละอองฟอง
IG ออน ละอองฟอง
เครื่องราชอิสริยาภรณ์ชั้นเปรมรัศมี
| ด ค กละอองฟอง La-Ong-Fong |
| --- | --- |
พงศ์จักร พิษฐานพร   • ตนุภพ โนทยานนท์  •  กรกมล ชัยวัฒนเมธิน   วิสาห์ อัทธเสรี • วิชญ วัฒนศัพท์ • ดนพ ศรีขาว
อัลบั้ม: Volume 1 (2539) • Cozy Collection (2548) •  Wind-up City (2554)
อีพี: Volume 2 (2547) •  เหงาจนชิน (2550) • ลานนี้ไม่มีเบื่อ (2556) • Feel Romance Nagasaki (2557) • เรา (2557) • Unplugged (2557)
ลาเวนเดอร์เฮซ

Error ซิงเกิลโดยเทย์เลอร์ สวิฟต์
"ลาเวนเดอร์เฮซ" (อังกฤษ: Lavender Haze) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ หนึ่งในเพลงของสตูดิโออัลบั้ม มิดไนส์ (2022) ประพันธ์โดยเทย์เลอร์ สวิฟต์, แจ็ก แอนโตนอฟฟ์, โซอี คราวิตซ์, ซันเวฟ, จาฮาน สวีต, และแซม ดิว โปรดิวซ์โดยผู้ประพันธ์เองและแบรกซ์ตัน คุก โดยชื่อเพลงมาจากวลีที่ใช้ทั่วไปในปี 1950 ที่กล่าวถึงสถานะของการมีความรัก
แนวเพลงซินท์ป็อป และอาร์แอนด์บีที่มีองค์ประกอบแบบฮิปเฮาส์และดิสโก "ลาเวนเดอร์เฮซ" ประกอบด้วยโมดูลาร์ซินธิไซเซอร์ จังหวะกลองไฟฟ้า และเสียงฟอลเซ็ตโตในทำนอง ท่อนเนื้อเพลงได้รับแรงบันดาลใจมาจากออนไลน์และการเขียนข่าวแทบลอยด์เกี่ยวกับความสัมพันธ์ของสวิฟต์และโจ อัลวิน แฟนหนุ่มของเธอ เมื่อเปิดตัวมิดไนส์ "ลาเวนเดอร์เฮซ" ขึ้นอันดับสองในบิลบอร์ดฮอต 100 ของสหรัฐ และขึ้นสูงสุดใน 10 อันดับแรกในอีก 15 ประเทศ ได้รับการรับรองในออสเตรเลีย แคนาดา และสหราชอาณาจักร รีพับลิกเรเคิดส์ได้เผยแพร่เพลงนี้ทางวิทยุฮิตร่วมสมัย ของสหรัฐฯ เป็นซิงเกิลที่สองของอัลบั้มเมื่อวันที่ 29 พฤศจิกายน ค.ศ. 2022
มิวสิกวิดีโอของ "ลาเวนเดอร์เฮซ" เขียนและกำกับโดยสวิฟต์ เผยแพร่เมื่อวันที่ 27 มกราคม ค.ศ. 2023 โดยผสมผสานองค์ประกอบศิลปะไซคีเดลิก และเซอร์เรียลลิสม์ เข้าไว้ด้วยกัน และมีเลธ แอชลีย์ นักเดินแบบและนักเคลื่อนไหวข้ามเพศชาวโดมินิกันอเมริกันแสดงเป็นคนรักของสวิฟต์ "ลาเวนเดอร์เฮซ" ได้นำมาแสดงสดเป็นครั้งแรกในทัวร์คอนเสิร์ตครั้งที่หกดิเอราส์ทัวร์ของสวิฟต์ (2023)
การเผยแพร่

"ลาเวนเดอร์เฮซ" เผยแพร่ผ่านรีพับลิกเรเคิดส์เมื่อวันที่ 21 ตุลาคม ค.ศ. 2023 โดยเป็นเพลงแรกในสตูดิโออัลบั้มลำดับที่ 10 ของเธอ มิดไนส์ ในเดือนพฤศจิกายน ค.ศ. 2022 เพลงนี้ได้รับการเผยแพร่ผ่านทางวิทยุฮิตร่วมสมัยของสหรัฐฯ โดยเป็นซิงเกิลที่สองของอัลบั้ม มิวสิกวิดีโอรอบปฐมทัศน์ "ลาเวนเดอร์เฮซ" ได้เปิดให้ดาวน์โหลดแบบดิจิทัลในสหรัฐอเมริกาบนเว็บสโตร์อย่างเป็นทางการ
ประสิทธิภาพเชิงพาณิชย์

"ลาเวนเดอร์เฮซ" มียอดการเล่นมากกว่า 16.4 ล้านครั้งใน 24 ชั่วโมงแรกบนสปอติฟายทั่วโลก กลายเป็นเพลงที่ถูกเปิดมากที่สุดเป็นอันดับสองในประวัติศาสตร์ของแพลตฟอร์มรองจากเพลง "แอนตี-ฮีโร"
ในสหรัฐอเมริกา "ลาเวนเดอร์เฮซ" เปิดตัวที่อันดับ 2 ในบิลบอร์ดฮอต 100 ด้วยยอดสตรีม 41.4 ล้านครั้ง ยอดดาวน์โหลดดิจิทัล 2,800 ครั้ง และผู้ชมออกอากาศ 2.4 ล้านคน กลายเป็นเพลงฮิตอันดับสองสำหรับศิลปินหญิงในประวัติศาสตร์ของชาร์ต สวิฟต์กลายเป็นศิลปินคนแรกที่ครองตำแหน่ง 10 อันดับแรกของฮอต 100 พร้อม ๆ กัน และเป็นการแสดงแรกที่ครอง 10 อันดับแรกของชาร์ตฮอต 100, สตรมมิงซองก์และดิจิทัลซองก์พร้อมกัน มิดไนส์ยังกลายเป็นอัลบั้มแรกในประวัติศาสตร์ที่มีเพลงติดอันดับ 10 อันดับแรกถึง 10 เพลง  "ลาเวนเดอร์เฮซ" ใช้เวลาสัปดาห์ที่สองติดต่อกันใน 10 อันดับแรกของฮอต 100 ควบคู่ไปกับ "แอนตี-ฮีโร", "บีจิวเวลด์" และ "มิดไนต์เรน" หลังจากเปิดตัวเป็นซิงเกิลที่สอง "ลาเวนเดอร์เฮซ" ขึ้นอันดับที่ 13 ในชาร์ตป็อปแอร์เพลย์และอันดับที่ 14 ใน ชาร์ตอะดัลป็อปแอร์เพลย์
มิวสิกวิดีโอ

มิวสิกวิดีโอของ "ลาเวนเดอร์เฮซ" ถูกปล่อยพร้อมกับมิวสิกวิดีโอของ "แอนตี-ฮีโร" และ "บีจิวเวลด์" ระหว่างตัวอย่างอัลบั้มมิดไนส์บนแอมะซอนไพร์มวิดีโอ เมื่อวันที่ 20 ตุลาคม ค.ศ. 2022 โดยเปิดตัวใน ช่องวีโวของเธอบนยูทูบเวลาเที่ยงคืน (ตามเวลาท้องถิ่น) เมื่อวันที่ 27 มกราคม ค.ศ. 2023
ในวิดีโอ "ไซคีเดลิก" สวิฟต์ลุกขึ้นจากเตียง ซึ่งคนรักของเธอแสดงโดยเลธ แอชลีย์นอนหลับอยู่ หมอกลาเวนเดอร์ปรากฏขึ้นจากใต้เตียงและปกคลุมไปทั่วห้อง วิดีโอตัดไปที่สวิฟต์นั่งบนโซฟาดูโทรทัศน์ช่องพยากรณ์ที่กำลังอากาศ สวมเสื้อโค้ทขนสัตว์สีม่วง เธอคลานไปที่โทรทัศน์ผ่านดอกลาเวนเดอร์เป็นหย่อม ๆ และแยกหน้าจอโทรทัศน์ออกเหมือนผ้าม่าน เผยให้เห็นปลาแฟนซีคาร์ปว่ายน้ำผ่านอวกาศและเมฆสีม่วงสดใส ในฉากต่อไปสวิฟต์เปลือยกายอยู่ในสระน้ำสีม่วง วิดีโอตัดสลับไปมาระหว่างสวิฟต์ในสระน้ำและในทุ่งลาเวนเดอร์ ก่อนจะตัดมาที่เธอในงานปาร์ตี้กับคนรัก ซึ่งทั้งคู่ถูกหมอกลาเวนเดอร์กลืนกินอีกครั้ง วิดีโอจบลงด้วยการที่เธอกลับมาที่ห้องนอนของเธอ ทันใดนั้นกำแพงก็พังทลายลง ทิ้งเธอไว้บนก้อนเมฆที่ล้อมรอบด้วยปลาแฟนซีคาร์ปที่ลอยอยู่ก่อนหน้านี้
ชาร์ต

| ชาร์ต (2022–2023) | ตำแหน่งสูงสุด |
| --- | --- |
Argentina (Argentina Hot 100): 70
ออสเตรเลีย (ARIA): 2
ออสเตรีย (Ö3 ออสเตรีย ท็อป 40): 15
เบลเยียม (อัลตราท็อป 50 แฟลนเดอส์): 49
Canada (Canadian Hot 100): 2
Canada AC (Billboard): 16
Canada CHR/Top 40 (Billboard): 25
Canada Hot AC (Billboard): 25
Croatia (Billboard): 17
Czech Republic (Singles Digitál Top 100): 18
Denmark (Tracklisten): 27
France (SNEP): 78
Germany (Official German Charts): 71
Global 200 (Billboard): 2
Greece International (IFPI): 6
Hong Kong (Billboard): 17
Hungary (Stream Top 40): 26
Iceland (Plötutíðindi): 9
India (IMI): 6
Indonesia (Billboard): 25
Ireland (IRMA): 2
Italy (FIMI): 63
Lithuania (AGATA): 14
Luxembourg (Billboard): 12
Malaysia (Billboard): 5
Malaysia International (RIM): 4
Netherlands (Single Top 100): 22
New Zealand (Recorded Music NZ): 2
Norway (VG-lista): 13
Philippines (Billboard): 3
Portugal (AFP): 7
Singapore (RIAS): 4
Slovakia (Singles Digitál Top 100): 22
South Africa (RISA): 10
South Korea Download (Circle): 181
Spain (PROMUSICAE): 36
Sweden (Sverigetopplistan): 18
Switzerland (Schweizer Hitparade): 18
UK Singles (OCC): 3
US Billboard Hot 100: 2
US Adult Top 40 (Billboard): 14
US Mainstream Top 40 (Billboard): 13
Vietnam (Vietnam Hot 100): 8
กาารับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Gold | 35,000 |
| Canada (Music Canada) | Platinum | 80,000 |
| United Kingdom (BPI) | Silver | 200,000 |
 ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติและการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| สหรัฐ | 29 พฤศจิกายน 2022 | วิทยุฮิตร่วมสมัย | รีพับลิก |  |
| สหรัฐ | 27 มกราคม 2023 | ดาวน์โหลดแบบดิจิทัล | รีพับลิก |  |
ลิซ โรส

| ลิซ โรส |
| --- | --- |
ที่เกิด: แดลลัส รัฐเท็กซัส สหรัฐ
แนวเพลง: คันทรี
อาชีพ: นักแต่งเพลง
ช่วงปี: ต้นทศวรรษ 2000-ปัจจุบัน

เว็บไซต์: https://www.thelizrose.com/
นักดนตรี
ลิซ โรส (อังกฤษ: Liz Rose) เป็นนักแต่งเพลงคันทรีชาวอเมริกัน เป็นที่รู้จักจากการร่วมทำเพลงกับเทย์เลอร์ สวิฟต์ เธอได้แต่งเพลงและซิงเกิลต่าง ๆ ร่วมกับสวิฟต์จำนวนกว่า 20 เพลง เช่น "ไวต์ฮอร์ส" "เทียร์ดรอปส์ออนมายกีตาร์" และ "ยูบีลองวิทมี" ซึ่งทำให้เธอได้รับรางวัลแกรมมีรวมกับสวิฟต์ในปี ค.ศ. 2010
ประวัติ

ลิซ โรส เกิดที่แดลลัส รัฐเท็กซัส และเติบโตในเออร์วิง รัฐเท็กซัส จากนั้นโรสย้ายไปอยู่แนชวิลล์ รัฐเทนเนสซี กับอดีตสามี จอห์นนี โรส และเริ่มแต่งเพลงให้เพื่อน หนึ่งในเพลงที่เธอแต่งคือ "เอลิซาเบธ" ขับร้องโดยบิลลี กิลแมน ในปี ค.ศ. 2003 แกรี อัลลัน นำเพลง "ซองส์อะเบาต์เรน" ที่โรสแต่ง (ร่วมกับแพต แม็กลาฟลิน) ขึ้นชาร์ตเพลงคันทรีในยี่สิบอันดับแรก
โรสเริ่มแต่งเพลงกับเทย์เลอร์ สวิฟต์ให้อัลบั้มแรกของสวิฟต์ในปี ค.ศ. 2006 โดยโรสร่วมแต่งจำนวนเจ็ดเพลง สองซิงเกิลแรกจากอัลบั้ม ได้แก่ "ทิม แม็กกรอว์" และ "เทียร์ดรอปส์ออนมายกีตาร์" ทำให้โรสได้รับรางวัลนักแต่งเพลงแห่งปีจากสมาคม Society of European Stage Authors and Composers (SESAC) เมื่อปี ค.ศ. 2007
โรสยังคงร่วมแต่งเพลงกับสวิฟต์ลงอัลบั้มที่สอง เฟียร์เลส เมื่อปี ค.ศ. 2008 โดยร่วมแต่งเพลง "ไวต์ฮอร์ส" "ยูบีลองวิทมี" และเพลง "เฟียร์เลส" เพลง "ไวต์ฮอร์ส" ได้รับรางวัลแกรมมีสาขาเพลงคันทรียอดเยี่ยมในปี ค.ศ. 2010 ขณะที่เพลง "ยูบีลองวิทมี" ได้เข้าชิงรางวัลสาขาเพลงแห่งปี
ในอัลบั้ม เรด อัลบั้มที่สี่ของสวิฟต์ โรสร่วมแต่งหนึ่งเพลง คือ "ออลทูเวลล์"
ลิงมาคาก

| ลิงมาคาก |
| --- | --- |

ลิงกังญี่ปุ่น (M. fuscata) อาบน้ำพุร้อนในประเทศญี่ปุ่น

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Primates
วงศ์:: Cercopithecidae
วงศ์ย่อย:: Cercopithecinae
สกุล:: Macaca Lacépède, 1799

ชนิดต้นแบบ
Simia inuus Linnaeus, 1758
ชนิด
 23 ชนิด

แผนที่แสดงการกระจายพันธุ์
ลิงมาคาก (อังกฤษ: macaque) เป็นสกุลของวงศ์ลิงโลกเก่า (Cercopithecidae) สกุลหนึ่ง ใช้ชื่อสกุลว่า Macaca
ลิงในสกุลนี้ มีการกระจายพันธุ์ตั้งแต่ทวีปแอฟริกาตอนเหนือจนถึงเอเชีย เป็นลิงที่พบได้อย่างกว้างขวาง มีนิ้วมือที่วิวัฒนาการใช้หยิบจับสิ่งต่าง ๆ ได้ดี มีกระพุ้งแก้มที่สามารถใช้เก็บอาหารได้ กินอาหารได้หลากหลาย ทั้งเนื้อสัตว์และพืช บางชนิดมีหางยาว ขณะที่บางชนิดมีหางขนาดสั้น มีพฤติกรรมทางสังคมชอบอยู่รวมกันเป็นฝูง มีโครงสร้างทางสังคมที่สลับซับซ้อนและมีลำดับอาวุโส โดยปกติแล้ว ลิงตัวผู้ที่มีอาวุโสที่สุดหรือมีขนาดตัวใหญ่ที่สุดในฝูงจะเป็นจ่าฝูง ลิงตัวใดที่มีลำดับอาวุโสน้อยกว่าถ้าได้กินอาหารก่อนลิงที่มีอาวุโสมากกว่า ลิงที่อาวุโสมากกว่าอาจแย่งอาหารจากลิงที่อาวุโสน้อยกว่าขณะกำลังจะหยิบเข้าปากได้เลย
ปัจจุบันมีการอนุกรมวิธานไว้ทั้งสิ้น 23 ชนิด ) โดยมี 6 ชนิดที่พบได้ในประเทศไทย ซึ่งนับเป็นลิงทั้งหมดที่พบได้ในประเทศไทย คือ ลิงแสม (M. fascicularis), ลิงกังใต้ (M. nemestrina), ลิงกังเหนือ (M. leonina), ลิงวอก (M. mulatta), ลิงอ้ายเงียะ (M. assamensis) และลิงเสน (M. arctoides)
และยังมีอีก 4 ชนิดที่สูญพันธุ์ไปแล้ว คือ M. anderssoni, M. liangchuanensis,  M. libyca, M. majori
การจำแนก

กลุ่มของ M. sylvanus
ลิงบาร์บารี, M. sylvanus
กลุ่มของ M. nemestrina
ลิงหางสิงโต, M. silenus
ลิงกังใต้, M. nemestrina (หรือ ลิงกะบุด)
ลิงกังเหนือ, M. leonina
ลิงเกาะปาไก, M. pagensis
ลิงเซเบรัต, M. siberu
ลิงมัวร์, M. maura
ลิงบูต, M. ochreata
ลิงตังเกี๋ย, M. tonkeana
ลิงแฮ็ก, M. hecki
ลิงโกรอนตาโล, M. nigrescens
ลิงกังดำ, M. nigra (หรือ ลิงหงอนเซเลเบส)
กลุ่มของ M. fascicularis
ลิงแสม, M. fascicularis (หรือ ลิงกินปู, ลิงหางยาว)
ลิงเสน, M. arctoides (หรือ ลิงหมี)
กลุ่มของ M. mulatta
ลิงวอก, M. mulatta
ลิงไต้หวัน, M. cyclopis (หรือ ลิงหินไต้หวัน)
ลิงกังญี่ปุ่น, M. fuscata (หรือ ลิงหิมะญี่ปุ่น)
กลุ่มของ M. sinica
ลิงทอก, M. sinica
ลิงบอนเนต, M. radiata
ลิงวอกภูเขา, M. assamensis (หรือ ลิงอ้ายเงียะ, ลิงอัสสัม)
ลิงทิเบต, M. thibetana
ลิงอรุณาจัล, M. munzala
ลิงแก้มขาว, M. leucogenys
ยุคก่อนประวัติศาสตร์ (ซากดึกดำบรรพ์):
M. anderssoni Schlosser, 1924
M. jiangchuanensis Pan et al., 1992
M. libyca Stromer, 1920
M. majori Schaub & Azzaroli in Comaschi Caria, 1969 (บางครั้งถูกรวมกับลิงบาร์บารี)
แหล่งข้อมูลอื่น

ข้อมูลที่เกี่ยวข้องกับ Macaca ที่วิกิสปีชีส์
ลิขิตรักสายสัมพันธ์

| ลิขิตรักสายสัมพันธ์  Kundali Bhagya |
| --- | --- |
ประเภท: ดราม่า   วีรคติ
สร้างโดย: เอคตา กาปูร์
พัฒนาโดย: เอคตา กาปูร์
เขียนโดย: อนิล นาคปาล
บทโดย: อนิล นาคปาล  มินัล ตรีปติ
เนื้อเรื่องโดย: กวิตา นาคปาล  อนิล นาคปาล
กำกับโดย: ซาเมียบร์ กุลกานี   อภิเษก กุมาร อาร์. พอล   อาร์มาน วาร์เป
ผู้กำกับศิลป์: =ชอล์ส เฟิร์น คุเรชี  มุกตา ทอนน์   อกัซ
แสดงนำ: ชรัฏฐา อารยา ทีราจ ทูปาร์
ผู้ประพันธ์ดนตรีแก่นเรื่อง: ลลิต เซ็น อาชิช เรโก
ประเทศแหล่งกำเนิด: อินเดีย
ภาษาต้นฉบับ: ฮินดี
จำนวนฤดูกาล: 1
จำนวนตอน: 1112
การผลิต
ผู้อำนวยการสร้าง: เอคตา กาปูร์ โสภา กาปูร์
ผู้ลำดับภาพ: วิชาล ชาร์มา   วิกัศ ชาร์มา   สันทีป ภัทท์
กล้อง: Multi-camera
ความยาวตอน: 22-23 นาที
บริษัทผู้ผลิต: Balaji Telefilms Limited
ออกอากาศ
เครือข่าย: Zee TV
ออกอากาศ: 12 กรกฎาคม ค.ศ. 2017 (2017-07-12) – ค.ศ. present (present)
การแสดงที่เกี่ยวข้อง
Kumkum Bhagya
ลิขิตรักสายสัมพันธ์ (อังกฤษ: Kundali Bhagya แปลออกมาได้ว่า: The Fate of Our Horoscope) เป็นละครโทรทัศน์อินเดียภาษาฮินดี มี เอคตา กาปูร์ เป็นโปรดิวเซอร์ ออกอากาศวันแรกในวันที่ 12 กรกฎาคม 2017 ที่ช่อง Zee TV เป็นละครโทรทัศน์ภาคแยกของละครเรื่อง Kumkum Bhagya นำแสดงโดย ชรัฏฐา อารยา และ ทีราจ ทูปาร์ ในไทยออกอากาศซีรีส์ซีซั่นที่ 2 ทางช่อง ซีหนัง ต่อจากละครเรื่อง รักต่างวัย หัวใจใกล้กัน
นักแสดง > นักแสดงนำ

ชรัฏฐา อารยา รับบท ดร. ปรีตา ลุธรา
ทีราจ ทูปาร์ รับบท การัน ลุธรา
มานิต เจารา รับบท ริซาป ลุธรา
รุหิ  จุตรเวทิ รับบท เชอรีน ลุธรา
อันจุม ฟากิห์ รับบท สริฏฐิ อโรรา
อภิเษก กาปูร์ รับบท ซาเมียร์ ลุธรา
สัญชัย กากนานี รับบท พริทวี มัลโหทรา
นักแสดง > นักแสดงสมทบ

สุปริยา ชูคลา รับบท ซาร่า อะโรรา
ทวิงเกิล อาร์ วสิษฐ์ รับบท กฤติกา มัลโหทรา
อนิสา ฮินดูจา รับบท ราคิ ลุธรา
สวาร์นา ปันเดย์ รับบท ปิฮู ลุธรา: Karan and Preeta's daughter (2021–present)
จัสจีต บับบาร์ รับบท จังกี
นีลัม เมห์รา รับบท บานี ลุธรา
นาวีน ไซนี รับบท มเหศ ลุธรา
ปยุโมรี เมห์ตา โกซ/อุษา บาจานี รับบท การีนา ลุธรา
มันซี ศรีวัสตาวา รับบท โซนักซี ไรจันท์
สัญจนา ปัดเก รับบท สัญจนา กุรานา
มรินาล ซิงห์ ลาล รับบท รุชิกา ลุธรา
สวาตี กาปูร์ รับบท มหิรา กรรณะ
มธุ ราชา รับบท ทัลจีต อะโรรา
กัสทูรี บาเนอร์จี/จีตันจาลี มิสหรา รับบท ราโมนา กรรณะ
ศราวานี โกซวานี รับบท พาร์มินเดอร์ "ปามมี" ลุธรา
อังคิต คุปตะ รับบท ปาวัน มัลโหทรา
อาชิช เมโหทรา/มุกุล หริศ/นาวีน ชาร์มา รับบท อักษัย อหุจา
ปรียังกา เซ็มเซ รับบท รุจิกา
รุชิตา อันชอร์ รับบท เมกา อหุจา
ปาร์วีน กัวร์ รับบท Mrs. อหุจา
อักษัย ราช จัลรานี รับบท ศิวะ
มหิรา ชาร์มา รับบท โมหินา ชาร์มา
อิษา อนันต์ ชาร์มา รับบท ทัพสี
โรมา อโรรา รับบท โซเฟีย
ซิน กุรานา รับบท มลิสกะ
วิชัย กัสยัป รับบท รคุเวียร์ อโรรา
รางวัลและการแสนอชื่อเข้าชิง

| ปี | รางวัล | สาขา | ผู้รับรางวัล | ผลการเสนอชื่อเข้าชิง | อ้างอิง |
| --- | --- | --- | --- | --- | --- |
| 2018 | Gold Awards | นักแสดงหญิงยอดเยี่ยม (ยอดนิยม) | ชรัฏฐา อารยา | ชนะ |  |
| 2018 | Gold Awards | นักแสดงสมทบหญิงยอดเยี่ยม (ยอดนิยม) | Anjum Fakih | ชนะ |  |
| 2018 | Gold Awards | นักแสดงสมทบชายยอดเยี่ยม (ยอดนิยม) | Manit Joura | ชนะ |  |
| 2018 | Gold Awards | นักแสดงร้ายหญิงยอดเยี่ยม (ยอดนิยม) | Ruhi Chaturvedi | เสนอชื่อเข้าชิง |  |
| 2018 | Gold Awards | นักแสดงร้ายชายยอดเยี่ยม (ยอดนิยม) | Sanjay Gagnani | เสนอชื่อเข้าชิง |  |
| 2018 | Gold Awards | นักแสดงชายยอดเยี่ยม (ยอดนิยม) | ทีราจ ทูปาร์ | เสนอชื่อเข้าชิง |  |
| 2018 | Gold Awards | Best Television Show (ยอดนิยม) | เอคตา กาปูร์ | เสนอชื่อเข้าชิง |  |
| 2018 | Indian Television Academy Awards | นักแสดงร้ายหญิงยอดเยี่ยม | Ruhi Chaturvedi | เสนอชื่อเข้าชิง |  |
| 2018 | Indian Television Academy Awards | นักแสดงร้ายชายยอดเยี่ยม | Sanjay Gagnani | เสนอชื่อเข้าชิง |  |
| 2019 | Indian Telly Awards | Best Daily Series (ยอดนิยม) | เอคตา กาปูร์ | เสนอชื่อเข้าชิง |  |
| 2019 | Indian Telly Awards | Best Jodi (ยอดนิยม) | ทีราจ ทูปาร์ & ชรัฏฐา อารยา | เสนอชื่อเข้าชิง |  |
| 2019 | Indian Telly Awards | นักแสดงชายยอดเยี่ยม In Lead Role Female (ยอดนิยม) | ชรัฏฐา อารยา | เสนอชื่อเข้าชิง |  |
| 2019 | Indian Telly Awards | นักแสดงสมทบชายยอดเยี่ยม Male (ยอดนิยม) | Manit Joura | เสนอชื่อเข้าชิง |  |
| 2019 | Indian Telly Awards | นักแสดงสมทบชายยอดเยี่ยม Female (ยอดนิยม) | Anjum Fakih | เสนอชื่อเข้าชิง |  |
| 2019 | Indian Telly Awards | นักแสดงร้ายชายยอดเยี่ยม Male (ยอดนิยม) | Sanjay Gagnani | เสนอชื่อเข้าชิง |  |
| 2019 | Indian Telly Awards | นักแสดงร้ายชายยอดเยี่ยม Female (ยอดนิยม) | Ruhi Chaturvedi | เสนอชื่อเข้าชิง |  |
| 2019 | Gold Awards | นักแสดงหญิงยอดเยี่ยมFemale (ยอดนิยม) | ชรัฏฐา อารยา | ชนะ |  |
| 2019 | Gold Awards | นักแสดงนำชายยอดเยี่ยม (ยอดนิยม) | ทีราจ ทูปาร์ | ชนะ |  |
| 2019 | Gold Awards | Best Onscreen Jodi (ยอดนิยม) | ชรัฏฐา อารยา and ทีราจ ทูปาร์ | เสนอชื่อเข้าชิง |  |
| 2019 | Gold Awards | นักแสดงนำหญิงยอดเยี่ยม | Anjum Fakih | เสนอชื่อเข้าชิง |  |
| 2019 | Gold Awards | นักแสดงสมทบชายยอดเยี่ยม | Manit Joura | เสนอชื่อเข้าชิง |  |
| 2019 | Gold Awards | นักแสดงร้ายชายยอดเยี่ยม (ยอดนิยม) | Sanjay Gagnani | เสนอชื่อเข้าชิง |  |
| 2019 | Gold Awards | นักแสดงร้ายชายยอดเยี่ยม | Sanjay Gagnani | ชนะ |  |
| 2019 | Gold Awards | นักแสดงร้ายหญิงยอดเยี่ยม (ยอดนิยม) | Ruhi Chaturvedi | เสนอชื่อเข้าชิง |  |
| 2019 | Gold Awards | ละครโทรทัศน์ยอดนิยม (ยอดนิยม) | เอคตา กาปูร์ | ชนะ |  |
| 2019 | Indian Television Academy Awards | นักแสดงชายยอดเยี่ยม (ยอดนิยม) | ทีราจ ทูปาร์ | ชนะ |  |
| 2019 | Indian Television Academy Awards | การแสดงยอดเยี่ยม (ยอดนิยม) | เอคตา กาปูร์ | ชนะ |  |
| 2019 | Indian Television Academy Awards | นักแสดงหญิงยอดเยี่ยม(ยอดนิยม) | ชรัฏฐา อารยา | เสนอชื่อเข้าชิง |  |
แหล่งข้อมูลอื่น

Kundali Bhagya at ZEE5
Kundali Bhagya ที่อินเทอร์เน็ตมูวีเดตาเบส
ลำเส้นใยประสาทไขสันหลัง-ทาลามัส

| ลำเส้นใยประสาทไขสันหลัง-ทาลามัส (Spinothalamic tract) |
| --- | --- |
Spinothalamic tracts รวมเป็นกลุ่ม มีสีน้ำเงินที่ด้านล่างขวา
ผังของ principal fasciculi ของไขสันหลัง (spinothalamic fasciculus ส่วนด้านหน้าและหลัง โดยมีป้ายอยู่ที่ด้านล่างซ้าย)
รายละเอียด
ตัวระบุ
ภาษาละติน: Tractus spinothalamicus
MeSH: D013133
นิวโรเนมส์: 2058, 810
TA98: A14.1.04.138
TA2: 6102
FMA: 72644
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
ลำเส้นใยประสาทไขสันหลัง-ทาลามัส (อังกฤษ: spinothalamic tract หรือ anterolateral system หรือ ventrolateral system ตัวย่อ STT) เป็นวิถีประสาทเกี่ยวกับการรับรู้ความรู้สึกที่ส่งข้อมูลจากผิวหนังไปยังทาลามัสในสมอง
และจาก ventral posterolateral nucleus (VPL) ในทาลามัส ข้อมูลก็จะส่งต่อไปยังคอร์เทกซ์รับความรู้สึกทางกาย/รอยนูนหลังร่องกลาง (postcentral gyrus) เป็นต้นต่อไป
STT ประกอบด้ววิถีประสาทที่อยู่ติดกัน คือ ส่วนหน้า (anterior) และส่วนข้าง (lateral)
ส่วนหน้าจะส่งข้อมูลเกี่ยวกับสัมผัสหยาบ
ส่วนข้างจะส่งข้อมูลเกี่ยวกับความเจ็บปวดและอุณหภูมิ
ในไขสันหลัง spinothalamic tract จะจัดระเบียบเรียงตามส่วนต่าง ๆ ของร่างกายไปตามลำดับ
โดยตามเส้นประสาทของปล้องกระดูกสันหลังต่าง ๆ รวมทั้งส่วนคอ (cervical) อก (thoracic) เอว (lumbar) และกระเบนเหน็บ (sacral) โดยเรียงจากในสุด (medial) ไปยังข้างสุด (lateral) ตามลำดับ
วิถีประสาทนี้จะข้ามไขว้ทแยง (decussates) ไปยังซีกตรงข้ามในไขสันหลัง ไม่ใช่ที่ก้านสมองเหมือนกับวิถีประสาท posterior column-medial lemniscus pathway และ lateral corticospinal tract